**Ո Ր Ո Շ ՈՒ Մ**

**ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

25.03.2015թ. ք.Երևան

ՀՀ ԱՆ ԴԱՀԿ ծառայության Աջափնյակ և Դավթաշեն բաժնի ավագ հարկադիր կատարող, արդարադատության կապիտան` Գևորգ Տեր-Ղազարյանս ուսումնասիրելով 04.03.2013թ. վերսկսված թիվ 01/06-1068/13 կատարողական վարույթի նյութերը.

Պ Ա Ր Զ Ե Ց Ի

ՀՀ Աջափնյակ և Դավթաշեն վարչական շրջանների ընդանուր իրավասության դատարանի կողմից 28.09.2010թ. տրված թիվ ԵԱԴԴ 0998/02/10 կատարողական թերթի համաձայն պետք է հայցագնի՝ 30.000 ԱՄՆ դոլարին համարժեք ՀՀ դրամի չափով արգելանք դնել Լևոն, Գոհար, Գրիգոր և Գագիկ Բարսեղյաններին պատկանող գույքի կամ դրամական միջոցների վրա:

28.02.2013թ. պահանջատեր Նորիկ Տեր-Գրիգորյանը դիմումով ԴԱՀԿ ծառայություն է ներկայացրել նույն դատարանի կողմից 01.02.2013թ. տրված թիվ ԵԱԴԴ 0998/02/10 կատարողական թերթը համաձայն որի պետք է Լևոն Բարսեղյանից, Գագիկ Բարսեղյանից, Գոհար Բարսեղյանից և Գրիգոր Բարսեղյանից հօգուտ Նորիկ Տեր-Գրիգորյանի հավասար բաժիններով բռնագանձել 30.000 ԱՄՆ դոլարին համարժեք ՀՀ դրամ՝ որպես փոխառության գումար: Սկսած 15.06.2009թ. 30.000 ԱՄՆ դոլարին համարժեք ՀՀ դրամ պարքի գումարին հաշվեգրել և հավասար բաժիններով բռնագանձել ՀՀ քաղաքացիական օրենսգրքի 411-րդ հոդվածով նախատեսված տոկոսներ՝ ըստ ՀՀ Կենտրոնական բանկի սահմանած բանկային տոկոսի հաշվարկային դրույքների՝ մինչև պարտավորության դադարման օրը:

Պարտապաններից հավասար բաժիններով բռնագանձել նաև բռնագանձման ենթակա գումարի 5 տոկոսը որպես կատարողական գործողությունների կատարաման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Գոհար Բարսեղյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ մասով

**Ո Ր Ո Շ Ե Ց Ի**

Կասեցնել 04.03.2013թ. վերսկսված թիվ 01/06-1068/13 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ԱՎԱԳ ՀԱՐԿԱԴԻՐ ԿԱՏԱՐՈՂ՝ Գ. ՏԵՐ-ՂԱԶԱՐՅԱՆ